Diari Oficial de la Generalitat Valenciana


Sumari del DOGV 5164, del 28-12-2005 (2005/13757)

Notificació a Michael Tscherntschitsch, Carmen Krainer i Frank Andreas Kassner. Judici verbal número 202/2005.
--------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/13324


Organisme emissor
:   Juzgado de Primera Instància Número 4 de Dénia

Tipus de document
:   Anunci

Notificació a Michael Tscherntschitsch, Carmen Krainer i Frank Andreas Kassner. Judici verbal número 202/2005. [2005/M13810]
  
En el judici a què es fa referència, s'ha dictat la resolució el text literal de la qual és el següent:
  
Sentència número 156/2005.
  
Dénia, 15 de setembre de 2005.
  
Francisca Cotillas Moreno, magistrada jutgessa del Jutjat de Primera Instància número 4 de Dénia i el seu partit, ha vist les actuacions de judici declaratiu verbal seguides davant d'este Jutjat sota el número 202/2005, a instància de Salvador Castellá i Concepción Morales Torregrosa, representats pel procurador dels tribunals Enrique Sastre Botella i assistits del lletrat José Sastre Bernabeu, contra Michael Tscherntschitsch, Carmen Krainer i Frank Andreas Kassner, en situació processal de rebel·lia; les dites actuacions versen sobre reclamació de rendes i desnonament de finca urbana per resolució de contracte, i és procedent dictar la present resolució.
  
Antecedents de fet:
  
1. Que amb data 29 de març de 2005, va presentar el procurador senyor Sastre Botella, en la representació que té, demanda davant de l'oficina de repartiment del Jutjat degà d'esta ciutat, que per torn va correspondre a este Jutjat, contra els indicats demandats, basant-se en els fets i fonaments de dret exposats en el referit escrit, i acabava suplicant que es dictara sentència en què: 1. Es declarara resolt el contracte d'arrendament de data 19 de gener de 2004, subscrit entre Salvador Castellá i Concepción Morales Torregrosa amb Michael Tscherntschitsch, Carmen Krainer i Frank Andreas Kassner per falta de pagament de les rendes. 2. S'ordenara el desnonament per falta de pagament de Michael Tscherntschitsch, Carmen Krainer i Frank Andreas Kassner de l'immoble i parcel·la situats a Dénia, camí Nova Ermita de Sant Joan número 12, havent de deixar l'habitatge i la parcel·la lliure, vàcua i expedita, amb entrega de claus i a disposició de la part actora, sota advertència de llançament. 3. Se'ls condemnara al pagament de la quantitat de 1.683,29 euros, així com al pagament de les quantitats que vencen fins a l'efectiva entrega de la possessió. 4. I tot això amb expressa imposició de les costes d'este judici a la part demandada.
  
2. Admesa a tràmit la demanda, es va traslladar esta i els documents amb ella presentats a la part demandada, i es va citar a les parts per a la celebració de la vista, que va tindre lloc en la sala d'audiències d'este Jutjat en data de 12 de setembre de 2005.
  
3. Celebrada la vista, a la qual no va comparéixer la part demandada, que va ser declarada en situació processal de rebel·lia, la part actora es va ratificar en l'escrit de demanda presentat, i una vegada practicades les proves declarades pertinents i formulades conclusions per la part, van quedar les actuacions concluses per a dictar sentència.
  
4. En la tramitació del present judici s'han observat les prescripcions legals.
  
Fonaments de dret:
  
1. La representació de la part actora formula demanda de judici declaratiu verbal, acumulant l'acció de desnonament per falta de pagament de la renda corresponent a l'arrendament de l'habitatge i la parcel·la ?sítia a Dénia, camí Nova Ermita de Sant Joan, número 12?, en virtut del contracte subscrit entre les parts el dia 19 de gener de 2004 i l'acció de reclamació de rendes i quantitats assimilades, per haver deixat els demandats de pagar les rendes pactades de 500 euros mensuals des del mes de gener de 2005 fins al dia de hui, així com les despeses derivades del consum de llum i aigua (183,29 euros), ascendint l'import del que es deu en la data de la demanda (29 de març de 2005) al total d'1.683,29 euros.
  
2. Amb data 19 de gener de 2004, les parts van subscriure el contracte d'arrendament ?que consta en les actuacions- de l'habitatge i la parcel·la anteriorment descrita, estipulant-se en ell que el preu de l'arrendament seria de 500 euros mensuals i que a més els demandats havien de pagar les despeses derivades del consum de llum i aigua.
  
Es té per acreditada l'existència del deute, atés que, partint de la realitat del contracte d'arrendament, els demandats no han comparegut a la vista a fi d'al·legar en la seua defensa el pagament o les circumstàncies relatives a la procedència de l'enervació, tal com permet l'article 444 de la LEC, malgrat estar citats en legal forma amb les oportunes advertències legals (sobre això cal destacar que encara que sí que va comparéixer un dels codemandats, Frank Andreas Kassner, este no ho va fer en legal forma, açò és, assistit de lletrat i representat per procurador). Per tant, els demandats deuen, en data de hui (setembre de 2005), l'import de 1.683,29 euros reclamat en la demanda, més l'import corresponent a les rendes produïdes des dels mesos d'abril de 2005 fins a setembre de 2005, ambdós inclosos. Per això, ha d'afirmar-se que la quantitat total deguda en data de hui és de 4.683,29 euros.
  
3. Tenint en compte l'anterior, i sobre la base de l'article 27 de la Llei d'Arrendaments Urbans de 24 de novembre de 1994, en el paràgraf 2 s'indica que l'arrendador podrà resoldre de ple dret el contracte per falta de pagament de la renda, queda acreditada la causa de resolució del contracte, havent de prosperar l'acció de desnonament entaulada per l'actora.
  
Així mateix, la LEC permet en l'article 438.3.3a exercir acumuladament i simultàniament l'acció de resolució del contracte i la reclamació de les quantitats degudes, havent-se fet així en el cas d'actuacions per sol·licitar-se per la part actora el desnonament per falta de pagament de la renda i reclamació d'esta, i sent la via processal adequada per a això el judici verbal.
  
4. És procedent, així mateix, acordar el pagament dels interessos legals de la quantitat reclamada des del moment de la interpel·lació judicial, ja que el demandat ha incorregut en mora, de conformitat amb el que disposen els articles 1.100, 1.101 i 1.108 del Codi Civil, assenyalant este últim precepte que si l'obligació consistira en el pagament d'una quantitat de diners, i el deutor incorreguera en mora, la indemnització de danys i perjudicis, no havent-hi pacte en contra, consistirà en el pagament dels interessos convinguts i, a falta de conveni, en l'interés legal i, d'acord amb l'article 576.1 de la Llei d'Enjudiciament Civil, tota sentència o resolució que condemne al pagament d'una quantitat de diners determinarà, en favor del creditor, un interés anual igual a l'interés legal dels diners incrementats en 2 punts.
  
5. De conformitat amb el que disposa el paràgraf 1r de l'article 394 de la Llei d'Enjudiciament Civil, és procedent condemnar els demandats al pagament de les costes processals causades, per estimar-se íntegrament la demanda.
  
Vistos els preceptes legals citats i la resta de disposicions de general i pertinent aplicació.
  
Part dispositiva: que estime la demanda interposada per Enrique Sastre Botella, en nom i representació de Salvador Castellá i Concepción Morales Torregrosa, contra Michael Tscherntschitsch, Carmen Krainer i Frank Andreas Kassner, declare resolt, per falta de pagament de la renda, el contracte d'arrendament de l'habitatge i la parcel·la sítia a Dénia (Alacant), camí Nova Ermita de Sant Joan, número 12, i condemne Michael Tscherntschitsch, Carmen Krainer i Frank Andreas Kassner a desallotjar i deixar a lliure disposició de la part actora l'habitatge i la parcel·la objecte del present plet, advertint-los de llançament a costa seu si no ho verifiquen; condemne, així mateix, els esmentats demandats a pagar als demandants la quantitat de quatre mil sis-cents huitanta-tres euros amb vint-i-nou cèntims (4.683,29 €) per les rendes i altres quantitats assimilades vençudes i impagades fins a data de hui, i les quantitats que vencen fins a l'efectiva entrega de la possessió; quantitats que hauran d'incrementar-se d'acord amb els interessos legals.
  
Tot això amb expressa imposició als demandats de les costes processals causades en el present procediment.
  
Notifiqueu esta resolució a les parts, fent-los saber que no és ferma, i contra ella es pot interposar recurs d'apel·lació, que serà admés, si és el cas, en ambdós efectes i que ha de preparar-se davant d'este mateix Jutjat en el termini de cinc dies comptats a partir de l'endemà de la notificació i, del qual, amb la interposició prèvia d'este en termini i forma també davant d'este mateix Jutjat, coneixerà l'Audiència Provincial d'Alacant, conforme establix la Llei d'Enjudiciament Civil de 8 de gener de 2000, en els articles 457 i següents, i amb l'especialitat prevista en l'article 449.1 de la LEC, segons el qual no s'admetrà al demandat el recurs d'apel·lació si, en preparar-lo, no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar per endavant.
  
Lliureu testimoni de la present sentència que s'unirà a les presents actuacions, i quedarà l'original en el llibre de sentències d'este Jutjat.
  
Així, esta és la meua sentència, que pronuncie, mane i firme.
  
Atés el desconeixement de l'actual domicili o residència de la part demandada, per providència de 30 de novembre de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a efecte la diligència de notificació de sentència als demandats rebels en parador desconegut Michael Tscherntschitsch, Carmen Krainer i Frank Andreas Kassner.